proxectonos/corpus_dominio_legal_administrativo_tmp huggingface dataset:
10/04/2013 | Administración LocalMunicipal
Arteixo
Urbanismo
Tramitar orde de execución dun predio situado no Rañal, Arteixo, expediente OE 19/13 DU, propietario descoñecido

DISCIPLINA URBANÍSTICA Expte.: OE 19/13 DU Refª.: MEAM/mtrn Ingorándose o titular do predio con referencia catastral 15005A00600482, situado na rua Punta da Travesa, O Rañal, desta localidade a cal se encontra em estado de abandono e pólo que foi incoado expediente de orde de execución num. OE 19/13 DU, procédese a practicar a presente notificación por edicto ao titular decoñecido e a cantas persoas descoñecidas puideran ostentar dereitos de propiedade ou de calquer outra índole sobre o referido inmoble. Acto que se notifica: resolución da Alcaldía-Presidencia número 726/2013, de data 14 de marzo de 2013, co seguinte tenor literal: “Primeiro.- Tramitar orde de execución contra contra MARITORIA, S. L. na súa condición de propietaria dos predios situado na Avda. Sto. Estevo de Morás, Arteixo (“.”) para o cumprimento do disposto no informe dos servizos técnicos medioambientais de data 29 de maio de 2012 anteriormente exposto. Segundo.- Poñer de manifesto a interesada o procedemento incoado para que durante o prazo de DEZ DIAS poida alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto.- Comunicar a interesada que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuízo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común) Arteixo, 18 de xuño de 2012 A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 10 de agosto de 2012 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo
10/04/2013 | Administración LocalMunicipal
Betanzos
Licitación obra “acondicionamento rúas do casco urbano de Betanzos”

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: acondicionamento do pavimento en rúas do casco urbano de Betanzos a) Tramitación: urxente b) Forma: Procedemento aberto cun único criterio de valoración: factor prezo 4.-Presuposto base de licitación (21% IVE incluído): 30.373,66 € Provisional: non se esixe Definitiva: 5% do prezo de adxudicación sen IVE a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta as 12:00 do último día de presentación de proposicións a) Data límite de presentación: 13 días naturais contados a partir do día seguinte da publicación deste anuncio no BOLETIN OFICIAL DA PROVINCIA, finalizando o prazo ás 13:00 b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 d) Prazo durante o que o licitador estará obrigado a mantener a súa oferta: 3 meses a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: a que se especifique no PERFIL DO CONTRATANTE E) Hora: 12 horas Betanzos, 3 de abril 2013 O ALCALDE - PRESIDENTE Asdo: José Ramón García Vázquez
10/04/2013 | Administración LocalMunicipal
Ferrol
Facenda e Patrimonio
Padrón de mercados xaneiro-febreiro 2013 (Magdalena, Recimil e Caranza)

EDICTO O día 27/03/2013 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de xaneiro e febreiro do exercicio 2013. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, O alcalde Asdo.: José Manuel Varela Rey
10/04/2013 | Administración LocalMunicipal
Cee
Aprobación inicial da modificación da Ordenanza fiscal reguladora do imposto sobre actividades económicas (IAE)

ANUNCIO O Pleno do Concello, na sesión extraordinaria realizada o día 27 de marzo de 2013, acordou aprobar inicialmente a modificación da Ordenanza fiscal reguladora do imposto sobre actividades económicas (IAE). De acordo co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese ao trámite de información pública e audiencia dos interesados polo prazo de 30 días hábiles, a contar dende o seguinte á publicación deste anuncio no Boletín Oficial da Provincia, durante o cal os interesados poderán presentar reclamacións ou suxestións. Se houbese reclamacións serán resoltas polo Pleno no prazo dun mes, en caso contrario entenderase definitivamente adoptado o acordo, ata entón provisional. Cee, 2 de abril de 2013. A alcaldesa Zaira Rodríguez Pérez
10/04/2013 | Administración LocalMunicipal
A Laracha
Aprobación inicial da modificación da Ordenanza fiscal número 7, reguladora da taxa pola utilización de casas de baño, duchas, piscinas, instalacións deportivas e outros servizos análogos

EDICTO O Pleno do Concello, en sesión ordinaria de data vintesete de marzo, aprobou provisionalmente a modificación da Ordenanza fiscal número 7, reguladora da taxa pola utilización de casas de baño, duchas, piscinas, instalacións deportivas e outros servizos análogos. O mencionado acordo exponse ao público polo prazo de 30 días, contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A Laracha, 2 de abril do 2013. O alcalde José Manuel López Varela
10/04/2013 | Administración LocalMunicipal
A Laracha
Aprobación inicial da modificación da Ordenanza fiscal número 16, reguladora do imposto sobre vehículos de tracción mecánica

O Pleno do Concello en sesión ordinaria de data vintesete de marzo, aprobou provisionalmente a modificación da Ordenanza Fiscal número 16, reguladora do imposto sobre vehículos de tracción mecánica. O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A Laracha, 2 de abril do 2013. O alcalde José Manuel López Varela
10/04/2013 | Administración LocalMunicipal
A Laracha
Aprobación padrón fiscal das taxas polos servizos de abastecemento, distribución, saneamento e depuración de augas, correspondente ao primeiro trimestre de 2013

Por resolución de Alcaldía de 2 de abril do 2013 adoptouse o seguinte acordo: Vistos os padróns fiscais das taxas polos servizos de abastecemento e distribución de auga, incluídos os dereitos de enganche, e de saneamento e depuración de augas residuais, correspondentes ao 1º trimestre do 2013, que foron informados polo interventor do Concello no día de hoxe. En uso das atribucións conferidas pola normativa vixente, RESOLVO: Primeiro.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ao 1º trimestre de 2013. Segundo.- Aprobar o padrón da taxa polos servizos de saneamento e depuración de augas residuais correspondente ao 1º trimestre de 2013. Terceiro.- Expoñer ao público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas ao padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A Laracha, a 2 de abril do 2013 O Alcalde José Manuel López Varela
10/04/2013 | Administración LocalMunicipal
Arteixo
Secretaría Xeral
Convocatoria de subvencións para festas parroquiais en Arteixo durante o ano 2013

O Concello de Arteixo abre o prazo de presentación de solicitudes da Convocatoria de subvencións para festas parroquiais do ano 2013 CONVOCATORIA DE SUBVENCIÓNS PARA FESTAS PARROQUIAIS DO ANO 2013 De conformidade co disposto no apartado 44 das bases da Ordenanza xeral reguladora da concesión de subvencións municipais comunícase que as comisións de festas do Concello de Arteixo que queiran solicitar subvención para festas parroquiais deberán presentar as solicitudes 10 días antes da celebración da festa para a que se solicita a subvención. Os impresos de solicitudes poden atoparse no Concello, no Servizo Municipal de Festas e na páxina web do Concello (www.arteixo.org). Por delegación, Decreto de Alcaldía 989/2011 Purificación Zas Rodríguez Concelleira de Deportes, Festas e Xuventude Arteixo, 1 de abril de 2013
10/04/2013 | Administración LocalMunicipal
Santiago de Compostela
Urbanismo
Anuncio de información pública LAP/19/2013

VILAMINCHA, SLL solicitou licenza de apertura para CENTRO DE OCIO INFANTIL en Rúa FONTIÑAS (DAS) 27, 000 IZ - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas do 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/19/2013 pode consultarse no Negociado de Aperturas deste Concello. Santiago de Compostela, 01 de abril de 2013. A concelleira delegada da Área de Desenvolvemento Urbano e Sostible Asdo.: María Pardo Valdés
10/04/2013 | Administración LocalMunicipal
Negreira
Delegación especial de competencia da Alcaldía na Xunta de Goberno Local

En cumprimento do artigo 44 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, faise pública a delegación especial de competencia efectuada polo Alcalde na Xunta de Goberno Local en orde á modificación do Convenio de Colaboración entre os concellos da Baña, Santa Comba, Negreira e Val do Dubra para a solicitude conxunta dunha subvención á Xunta de Galicia para a realización dun Obradoiro de Emprego, asinado con data de 13 de agosto de 2012, engadindo dúas cláusulas, sétima e oitava, do mesmo. Negreira, 3 de abril de 2013. Alcalde-Presidente José Blanco Pazos
10/04/2013 | Administración LocalMunicipal
Arteixo
Urbanismo
Tramitar orde de execución contra Manuel Antelo Añón, na súa condición de propietario dunha edificación situada no lugar de Cancelo, Loureda, Arteixo (expediente PLU 7/13 DU)

DISCIPLINA URBANÍSTICA Expte.: PLU 7/13 DU ANUNCIO Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), notifícase a: – MANUEL ANTELO AÑÓN, con último enderezo no concello da LARACHA. Que foi dictada providencia pola alcaldía do Concello de Arteixo, no día 7 de febreiro de 2013, na que se dispón o seguinte: “DISPOÑO Primeiro. –Tramitar orde de execución contra don Manuel Antelo Añón na súa condición de propietario da edificación situada no lugar de Cancelo, Loureda, Arteixo (referencia catastral 15005A081000550000PL) para o cumprimento do disposto no informe dos servizos técnicos municipais de data 1 de febreiro de 2013 anteriormente exposto isto é: No prazo de 15 días para o inicio e 30 días para a súa finalización deberase: – Revisar as zonas, cuberta e particións interiores de todos os elementos edificatorios que teña a susceptibilidade de calquera desprendemento e retiralo, se é o caso, xestionando o residuo debidamente. – Limpado de maleza no interior e exterior das edificacións así como tamén a parcela. Segundo. –Poñer de manifesto ao interesado o procedemento incoado para que durante o prazo de DEZ DÍAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Terceiro. –Comunicar que o interesado no procedemento que coñeza datos que permitan identificar a outros interesados que non compareceran nel teñen o deber de proporcionarllos á Administración actuante. Cuarto. –Comunicar ao interesado que, con base ao establecido no artigo 58 da Lei 30/92, do 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, do 26 de novembro, de réxime xurídico das administracións públicas e do procedemento administrativo común) Arteixo, 7 de febreiro de 2013 >> A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 26 de marzo de 2013. O alcalde-presidente (Por delegación, resolución núm.989/11) Luis Alberto Castro Calvete Concelleiro de Urbanismo
10/04/2013 | Administración LocalMunicipal
A Laracha
Aprobación inicial da supresión da taxa pola utilización privativa ou aproveitamento especial do dominio público local polas empresas explotadoras de servizos de telefonía móbil, e derrogación da Ordenanza fiscal número 24 das do Concello

EDICTO O Pleno do Concello, en sesión ordinaria de data vintesete de marzo, aprobou provisionalmente a supresión da taxa pola utilización privativa ou aproveitamento especial do dominio público local polas empresas explotadoras de servizos de telefonía móvil, así como a derrogación da Ordenanza fiscal número 24 das do Concello da Laracha, reguladora de dita taxa, en execución das sentenzas ditadas polo Tribunal Superior de Xustiza de Galicia (sentenzas 00763/2012 e 00794/2012). O mencionado acordo exponse ao público polo prazo de 30 días, contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A Laracha, 2 de abril do 2013. O alcalde José Manuel López Varela
10/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29494. Miguel Ángel Pérez Villar. Ponteceso

D. Mircea Ionut Orrite Aldatz, con DNI XXXXXXXXX, e enderezo Os Seixos, nº 25 – Tella, t. m. de Ponteceso, solicita de Augas de Galicia a autorización de obras no lugar de Os Seixos, parroquia de Tella, no t. m. de Ponteceso (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.29494. As obras solicitadas consistirán no recheo e peche da finca de referencia catastral 0189703NH1808N0001TL, na zona de policía do rego de Ponteceso. O recheo farase con terra vexetal en toda a superficie da finca cunha altura de 20 cm. O peche realizarase nos lindes norte, oeste e sur da finca, e constituirase cun muro de pedra encintado e postes de formigón, con distancias variables e altura 1 m, para completar o peche. A altura do muro oscilará entre 1 e 1,40 m. l. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ponteceso ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 27 de marzo de 2013 O xefe do Servizo Territorial Ángel Gómez Rey
10/04/2013 | Administración LocalMunicipal
Noia
Administración Financeira. Intervención
Anuncio aprobación bases reguladoras do VI Concurso de Pintura ao Aire Libre “Juan José Fernández Leiceaga (Sesé)”

- Faise público que por Resolución do alcalde número 799/2013 apróbanse as bases reguladoras do VI concurso de pintura ao aire libe “Samuel David Dader Moulin (Sesé)”, que se celebrará con motivo das festas de San Marcos 2013, o día 27 de abril de 2013. Bases que están ao público no Taboleiro de Edictos do Concello situado na rúa Rosalía de Castro núm 2 de Noia; onde se poderán consultar en horario de 8:00 a 15:30 horas de luns a venres, e sábados de 10:30 a 13:00 horas, ata o día 27 de abril de 2013 e durante o cal todas as persoas interesadas poderán formular as alegacións ou suxestións que estimen pertinentes. Noia, 2 de abril de 2013 O alcalde Rafael García Guerrero
10/04/2013 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-8/2013)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-8/2013 2. Obxecto do contrato: desenvolvemento e xestión dos distintos campamentos municipais dirixidos a menores, ano 2013, por lotes: Lote 1- Campamentos urbanos de verano Lote 2. Campamentos de día de verano. Lote 3- Campamentos tradicionais de verano Lote 4- Campamentos urbanos de Nadal 3. Tramitación: ordinaria. Procedemento: aberto con diversos criterios de valoración.4. Orzamento base de licitación: Lote 1.- 105.000€, lote 2.- 77.000€, lote 3.- 38.000€ e lote 4.- 20.000€ (IVE -10%- incluido en tódolos casos). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 2 de abril de 2013 O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
10/04/2013 | Administración LocalMunicipal
Santiago de Compostela
Servizos Económicos - Intervención
Aprobación definitiva de expediente de crédito extraordinario 2013-Cto. extraor-02

APROBACIÓN DEFINITIVA DO EXPEDIENTE DE CRÉDITO EXTRAORDINARIO 2013-CTO. EXTRAOR-02 O Pleno da Corporación municipal, en sesión celebrada o día 31 de xaneiro de 2013, aprobou inicialmente o expediente de modificación orzamentaria por crédito extraordinario 2013-CTO. EXTRAOR-02 financiado mediante baixas por anulación dentro do vixente orzamento municipal de 2013 (2012-prorrogado). En cumprimento do disposto no artigo 177.2 en relación co 169.1 do texto refundido da Lei reguladora de facendas locais, expúxose ó público durante un prazo de quince días hábiles nos Servizos Económicos do Concello, na rúa Galeras n.º 5, a efectos de presentar as reclamacións correspondentes. Transcurrido o prazo de exposición pública sen que se produciran reclamacións, enténdese aprobado definitivamente, polo que faise público o resumo por capítulos do citado orzamento, unha vez incorporadas as modificacións, de acordo co artigo 177.2 en relación co artigo 169.1 do texto refundido da Lei reguladora de facendas locais, aprobado por Real decreto lexislativo 2/2004, do 5 de marzo: O que se fai público para xeral coñecemento. Santiago de Compostela, 22 de marzo de 2013. A CONCELLEIRA DELEGADA DE FACENDA E ADMINISTRACIÓN PÚBLICA Asdo.: Cecilia Sierra Rey
10/04/2013 | Administración LocalMunicipal
A Laracha
Aprobación inical da modificación da Ordenanza fiscal número 1, reguladora da taxa pola expedición de documentos administrativos

O Pleno do Concello en sesión ordinaria de data vintesete de marzo, aprobou provisionalmente a modificación da Ordenanza Fiscal número 1, reguladora da taxa por expedición de documentos adminsitrativos. O mencionado acordo exponse ao público polo prazo de 30 días contados a partires da publicación do presente edicto no Boletín Oficial da Provincia da Coruña. Durante dito prazo os interesados poderán examinar o expediente e presentar as reclamacións que se consideren convenientes. No caso de non presentar reclamación, o acordo elevarase automáticamente a definitivo, sen necesidade de acordo plenario. A Laracha, 2 de abril do 2013. O alcalde José Manuel López Varela
10/04/2013 | Administración LocalMunicipal
A Baña
Apertura perruquería

Solicitada nesta Alcaldía por Verónica Recarey Gómez, licenza municipal para “APERTURA DE LOCAL DESTINADO A PERRUQUERÍA ”, no lugar de Liñares, parroquia da Baña, e en cumprimento do Decreto 133/2008, do 12 de xuño, no que se regula a avaliación da incidencia ambiental, sométese a información pública polo período de vinte días hábiles, que comezarán a contarse desde o día seguinte ao da inserción do presente edicto no BOP e no DOGA, coa finalidade de que durante o mesmo poida examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. A Baña, 3 de abril de 2013 O ALCALDE, Asdo.: José Andrés García Cardeso
10/04/2013 | Administración LocalMunicipal
Carballo
Aprobación inicial Ordenanza servizos Programa ConciliaAprobación inicial Ordenanza servizos Programa Concilia

O Pleno da Corporación do Concello de Carballo, en sesión ordinaria celebrada o 25 de febreiro de 2013, adoptou, entre outros, o seguinte acordo: Primeiro.- Aprobar inicialmente a Ordenanza reguladora da prestación dos servizos do “Programa Concilia” e dos seus prezos públicos consonte ao texto anexo á presente proposta. Segundo.- Ordenar a inserción do anuncio de aprobación inicial da mesma no B. O. P., para a súa exposición ao público durante un período de 30 días hábiles a efectos da presentación de suxestións ou alegacións, contados a partires do seguinte ao da publicación do devandito anuncio do B. O. P., consonte ao previsto no art.49 da Lei 7/1985, do 2 de abril, reguladora das bases do réxime local. No suposto de que no referido prazo non se tivera presentado reclamación ou suxestión algunha, entenderase definitivamente aprobada a Ordenanza sen precisar de novo acordo plenario. Terceiro.- A presente Ordenanza entrará en vigor unha vez transcorrido o prazo previsto no art.65.2 da Lei 7/1985, e suporá a derrogación do texto até entón vixente. A súa aplicación iniciarase co curso escolar 2013-2014 o un de setembro de 2013.” Carballo, 3 de abril 2013 O Alcalde, Asdo. Evencio Ferrero Rodriguez
10/04/2013 | Administración LocalMunicipal
Ribeira
Aprobación inicial do Regulamento de ficheiros de datos de carácter persoal

O Concello de Riveira en Pleno en sesión ordinaria celebrada en data de 25 de marzo de 2.013 acordou aprobar inicialmente o Regulamento de Ficheiros de Datos de Carácter Persoal do Concello de Riveira De acordo co establecido no artigo 49 da Lei Reguladora de bases de Réxime Local, sométese a información pública e audiencia dos interesados polo prazo de 30 días hábiles, durante o cal se poderán presentar reclamacións e suxestións que serán resoltas polo mesmo órgano. En caso de que durante o referido prazo non se presenten reclamacións ou suxestións entenderase, conforme ao artigo citado, definitivamente aprobado o acordo provisional. En Riveira a 2 de abril de 2.013. O ALCALDE Don Manuel Ruiz Rivas
30/04/2013 | Administración LocalMunicipal
Oleiros
Áreas de Cultura, Educación e Deportes
Bases específicas e convocatoria de axudas para asistencia a comedores escolares

No taboleiro de anuncios do Concello de Oleiros e do Centro Cultural “A Fábrica” atopanse expostas ditas Bases Obxecto.- É obxecto desta convocatoria a concesión de axudas para mantenza en comedores escolares de Centros Públicos de Ensino de Oleiros, xestionados polas ANPAS, no curso escolar 2012/2013. Beneficiarios.- Alumnos matriculados en ditos centros para o curso escolar 2012/2013, e que reúnan os requisitos especificados nas bases da convocatoria. Financiación.- As axudas outorgaranse con cargo á aplicación orzamentaria 2013/82.324.48900 Lugar: Rexistro do Concello de Oleiros, sito no Centro Cultural “A Fábrica”. Prazo: Desde o día seguinte á publicación deste anuncio no BOP ata o día 27 de maio de 2013. Oleiros, a 19 de abril de 2013 A 1ª Tte. de alcalde delegada de Economía e Facenda Asdo/ Mª José Varela Neira
30/04/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-17/2013)

ANUNCIO DE LICITACIÓN (As-17/2013) 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-17/2013.2. Obxecto do contrato: mantemento, limpeza e reparación das illas de colectores soterrados de R. U., tipo molok, instalados no termo municipal. Duración: catro anos prorrogables por dous máis.3. Tramitación: ordinaria. Procedemento: aberto suxeito a regulación harmonizada.4. Orzamento base de licitación: 61.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Correo electrónico: contratacion@aytolacoruna. es. d) Enderezo: praza de María Pita, 1-2.º. 7. Clasificación: grupo O, subgrupo 5, categoría B e grupo P, subgrupo 8, categoría A.8. Presentación de proposicións: a) Prazo: ata as 13.00 horas do día 27 de maio de 2013. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no tablón de anuncios de Contratación e/ou perfil do contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 19 de abril de 2013. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
30/04/2013 | Administración LocalMunicipal
Vimianzo
Anuncio de enganche de auga para unha vivenda

Ante a imposibilidade de notificar a D. Eustasio Lizalde Galiani, en representación de Antoca, S. L., o contido da resolución de Alcaldía de enganche de auga para unha vivenda, de conformidade co artigo 59.4 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, procédese a publicación no BOP da Coruña da citada notificación. “Poño no seu coñecemento que, polo Sr. Alcalde, no día de hoxe dictouse a seguinte Resolución: DATA: 04/01/2013 Dáse conta do expediente núm.1/2013 de autorización para levar a cabo o enganche de auga para a vivenda, situada na rúa Blanco Rajoy, 75-A01 B, portal A, Vimianzo, parroquia de Vimianzo, promovido por D. Antonio Pérez Varela, en representacion de Antoca, S. L. Consta no expediente o informe da Técnica de Obras e Urbanismo, de data 3 de xaneiro de 2013. Considerando a atribución concedida ao alcalde polo artigo 21.1 da Lei 7/85, de 2 de abril, Reguladora das Bases de Réxime Local (LBRL). Visto canto antecede, esta Alcaldía RESOLVE: PRIMEIRO.- Outorgar ó solicitante a autorización para levar a cabo o enganche de auga na vivenda, situada na rúa Blanco Rajoy, 75-A01 B, portal A, Vimianzo, parroquia de Vimianzo, coas seguintes determinacións: 1. Licenza de primeira ocupación concedida na data do 30 de maio de 2011.2. Advírtese que a lonxitude de canalización que supere os 50 m deberá ser aboada aparte e con cargo ó solicitante.3. A salvo o dereito de propiedade, sen prexuízo de terceiros e sen que poida invocar para excluir ou diminuir a responsabilidade civil ou penal na que incorrera o/a beneficiario/a no exercicio das súas actividades. SEGUNDO.- Aprobar a seguinte liquidación tributaria: Acometida inicial á rede xeral de auga, con fixación dun contador individual.= 300,00 euros Consonte co establecido no art.102 da Lei xeral tributaria 58/2003, e as correspondentes Ordenanzas Fiscais Municipais, infórmaselle que coa notificación deste acordo queda incorporado ó padrón ou matrícula correspondente para exercicios sucesivos, nos cales se poderá notificar de forma colectiva, mediante edictos que así o advirtan, as liquidacións que no seu futuro se devenguen. TERCEIRO.- Notificar esta Resolución ó interesado e comunicalo aos servizos económicos municipais para o seu coñecemento e efectos oportunos. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria Manuel Antelo Pazos María Cristina Varela García” O que lle comunico ós efectos oportunos. Vimianzo, 4 de xaneiro de 2013 A secretaria María Cristina Varela García.” Resolución que se remite para a súa notificación Vimianzo, 19 de abril de 2013 O alcalde Manuel Antelo Pazos
30/04/2013 | Administración LocalMunicipal
Trazo
Aprobación inicial do padrón fiscal de 2013 correspondente á taxa pola recollida de lixo

ANUNCIO Elaborado o padrón da taxa polo “servizo de recollida de lixo” correspondente ó exercicio económico 2013, exponse ó público polo prazo de vinte días, a efectos de exame e posibles reclamacións polos interesados. Trazo, 19 de abril de 2013. O alcalde Asdo.: José Dafonte Varela
30/04/2013 | Administración LocalMunicipal
Santa Comba
Aprobación da listaxe definitiva de admitidos/excluídos para participar no procedemento selectivo dunha praza de funcionario de policia local

Vista a Resolución de alcaldía número 570/2013 de data 12 de abril de 2013, na que se aprobaba a listaxe provisional de admitidos e excluídos da convocatoria en relación coas probas de selección de personal de 1 praza de funcionario de policía local. Presentadas as subsanacións de deficiencias dos aspirantes excluídos á listaxe provisional para tomar parte no proceso selectivo presente correspondente á convocatoria publicada no BOP nº 226 de data 27/11/2012, esta Alcaldía en virtude das facultades conferidas pola lexislación vixente PRIMEIRO,- Aprobar a relación definitiva de aspirantes admitidos/as e excluídos/as para a participación no procedemento selectivo de 1 praza de funcionario de policía local, que seguidamente se relaciona: SEGUNDO: Convocar a tódolos membros do Tribunal e aos aspirantes admitidos para a celebración do primeiro exercizo da fase de oposición que terá lugar o día 2 de maio de 2013 ás 10:00 horas no Pabellón Municipal de Deportes de Fontenla sito na rúa Lugo, s/n (Santa Comba), debendo os aspirantes presentarse provistos do DNI. O resto dos anuncios sobre esta selección serán realizados no taboleiro de edictos da Casa do Concello. A publicación da resolución da listaxe definitiva de admitidos e excluídos publicarase no Boletín Oficial da Provincia e no taboleiro de Edictos da Casa do Concello e terá a tódolos efectos o carácter de citación dos aspirantes, quenes poderán recusar ós membros do Tribunal Cualificador, de conformidade co preceptuado nos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Mándao e asínao, a Sra Alcaldesa accidental, dona María Josefa Pose Rodríguez, en Santa Comba, a vinte e cinco de abril de 2013. A Alcaldesa acctal, A Secretaria, Asdo.: María J. Pose Rodríguez Asdo.: Elena González López
30/04/2013 | Administración LocalMunicipal
Vimianzo
Modificación da Ordenanza fiscal número 9, reguladora da taxa polo subministro de auga

ANUNCIO Aprobada inicialmente por acordo plenario de data 06/04/2013 a modificación da Ordenanza fiscal n.º 9, reguladora da taxa polo subministro de auga, e en cumprimento do disposto no artigo 49 da Lei 7/1985, reguladora das bases de réxime local, e 17 do texto refundido da Lei de facendas locais, ábrese un período de 30 días, contados a partir da inserción deste anuncio no Boletín Oficial da Provincia, para que calquera persoa física ou xurídica poida examinar os expedientes na Secretaría deste Concello e formular as alegacións e suxestións que consideren convenientes. Así mesmo comunícase que transcorrido o devandito prazo sen que se produciran alegacións, a modificación da ordenanza considerarase aprobada definitivamente. Vimianzo, 23 de abril de 2013. O alcalde Manuel Antelo Pazos
30/04/2013 | Administración LocalMunicipal
Muros
Edicto de comunicación aos titulares de posto de venda ambulante

EDICTO En cumprimento do artigo 59.5 da Lei 30/92, do 26 de novembro, de réxime xurídico das administracións públicas e do procedemento administrativo común, unha vez intentada a notificación persoal aos interesados, faise pública a seguinte comunicación: COMUNICACIÓN AOS TITULARES DOS POSTOS DE VENDA AMBULANTE Segundo datos obrantes na tesourería municipal deste Concello, non se atopa ao corrente no pagamento das taxas pola ocupación de dominio público local, sendo esta infracción tipificada como moi grave no artigo 14.3 do Regulamento municipal de venda ambulante, sancionable coa revogación da licenza sen xerar dereito a indemnización de acordo co artigo 15 c) do Regulamento citado. Por conseguinte, comunícolle que no prazo de quince días a partires desde que reciba esta notificación, non se atopa ao corrente do pagamento das taxas, o Concello resolverá a revogación da súa licenza e prohibiralle a instalación do posto de venda. RELACIÓN DE DEBEDORES: PRINCESS PALMIER SULAIMAN PAMELA JOAN TITU STELIAN BENAIM JORDI ALEXANDER AGUADED FERNANDEZ QUERO Muros, 19 de abril de 2013. A alcaldesa Caridad González Cerviño
30/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41329. Obras na vivenda e melloras estruturais

Francisco Javier Vázquez Calvete, con DNI XXXXXXXXX e enderezo Sigrás, Enxertos nº 20, solicita de Augas de Galicia a autorización de obras no lugar de N-550 Pk 10,500, parroquia de Sigrás (Santiago), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41329. As obras solicitadas consisten na sustitución de portas e fiestras, así como picado e limpeza de fachada e consolidación de estruturas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 17 de abril de 2013 O xefe do Servizo Territorial Antonio López Grueiro
30/04/2013 | Administración LocalMunicipal
Cambre
Vehículos abandonados

Incoado o expediente de vehículos abandonados 1/2013, e logo de intentar a notificación ao seu propietario sen que esta se puidera efectuar, de acordo co establecido no artigo 59.5 da Lei 30/92, de 26 de novembro, se publica este anuncio no Boletín Oficial da Provincia facendo constar que para os efectos previstos nos artigos 85 e 86 do Real decreto lexislativo 339/1990, de 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial ponse en coñecemento do propietario dos vehículos relacionados a continuación que os mesmos permaneceron estacionados por un período superior a tres anos no mesmo lugar, presentando desperfectos que fan imposible o seu desprazamento polos seus propios medios. Por todo isto, e ao abeiro do disposto nos artigos 85 e 86 do Real decreto lexislativo 339/1990, de 2 de marzo, requíreselle para que dentro do prazo dun mes, a contar a partir do día seguinte ao desta publicación, retire os vehículos incluidos nesta relación do lugar no que se atopan estacionados, advirtíndolle que transcorrido o prazo dun mes desde a publicación deste requirimento sen que se retiren, os vehículos pasarán a ter a consideración de residuos sólidos urbanos e procederase a súa eliminación de acordo coa normativa ambiental aplicable. Asemade, concédese audiencia ao interesado por un prazo de dez días contados a partir do seguinte ao desta publicación para que realice as alegacións e presente os documentos e xustificacións que estime pertinentes, de acordo co art.84 da Lei de réxime xurídico e procedemento administrativo común. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992 de 26 de novembro. Cambre, 15 de abril de 2013 O alcalde Manuel Rivas Caridad
30/04/2013 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Expediente de modificación de créditos nº 1/2013 de aprobación polo Pleno

Na sesión plenaria celebrada o día 26 de abril de 2013 a Corporación provincial acordou aprobar inicialmente o Expediente de modificación de créditos nº 1/2013. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, ó expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 26 de abril de 2013 O PRESIDENTE, O SECRETARIO XERAL, Asdo.: Diego Calvo Pouso Asdo.: José Luis Almau Supervía
30/04/2013 | Otras Entidades y Anuncios ParticularesUniversidades
Universidade da Coruña
Facultade de Ciencias
Anuncio de acordo de inicio de expediente de recadación de “impagados” por prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución reitoral de 27 de abril de 2012 mediante a que se aproba o procedemento para a recadación de “impagados” por prezos públicos de matrícula, durante o prazo de dez días naturais contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Ciencias da Saúde, Campus de A Coruña, en A Coruña, telefono 981167000 extensións 2064,2060. A Coruña, 16 de abril de 2013. O decano, Sultan Kondo Ivankiv.
30/04/2013 | Administración LocalMunicipal
Boiro
Anuncio de aprobación definitiva do expediente de reparcelación da modificación puntual do plan parcial dos sectores SURPP B1 e B2

ANUNCIO DE APROBACIÓN DEFINITIVA DO EXPEDIENTE DE REPARCELACIÓN DA MODIFICACIÓN PUNTUAL DO PLAN PARCIAL DOS SECTORES DE SOLO URBANIZABLE PÚBLICO PROGRAMADO B1 E B2 DE BARRAÑA. Faise público para xeral coñecemento que a Xunta de Goberno Local, na sesión realizada o 18 de abril de 2013, aprobou de xeito definitivo o expediente de reparcelación da modificación puntual do plan parcial dos sectores de solo urbanizable público programado B-1 e B-2 na zona de Barraña, resolvendo tamén as alegacións presentadas durante o prazo de exposición pública do expediente. Este acordo pónlle fin á vía administrativa, e contra el poderá interpoñerse un recurso contencioso-administrativo perante o Xulgado do Contencioso-Administrativo no prazo de 2 meses, segundo dispón o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén poderá interpoñerse un recurso potestativo de reposición ante a Xunta de Goberno Local no prazo de 1 mes, segundo dispón o artigo 116 da Lei 4/1999, do 13 de xaneiro, en relación co artigo 52.1 da Lei 7/1985 do 2 de abril, do 21 de abril, ou utilizar calquera outro recurso que se estime oportuno. Tanto o contido deste acordo como o do proxecto de reparcelación aprobado de xeito definitivo, poderán consultarse tanto na páxina web do Concello (www.boiro.org) como no departamento municipal de urbanismo. Boiro, 23 de abril de 2013. Juan José Dieste Ortigueira Alcalde
30/04/2013 | Administración LocalMunicipal
Bergondo
Secretaría
Decreto 338/2013, en relación á lista provisional de admitidos e excluídos

Na sesión do Pleno municipal do día 27 de decembro de 2012, aprobáronse inicialmente as bases do concurso ordinario para a provisión do posto de Secretaría do Concello de Bergondo, logo da exposición pública correspondente, mediante anuncio no BOP núm.4 de 3 de xaneiro de 2013, durante quince días hábiles sen que se teña constancia de presentación de alegación algunha, quedaron definitivamente aprobadas. Logo de rematar o prazo de presentación de solicitudes, e de conformidade co artigo 32.1 do Decreto 49/2009, do 26 de febreiro, sobre o exercicio das competencias da Comunidade Autónoma de Galicia, respecto dos/as funcionarios/as con habilitación de carácter estatal, o día 19 de abril reuniuse no Salón de Plenos do Concello de Bergondo a Comisión avaliadora das citada praza, e que foi nomeada por Decreto da Alcaldía núm.89/2013, de 8 de febreiro. Tendo en conta a proposta da citada Comisión, polo presente RESOLVO Primeiro: Aprobar a lista provisional de admitidos/as e excluídos/as para a provisión do posto de Secretaría do Concello de Bergondo Aspirantes admitidos/as: Aspirantes excluídos/as: Ningún Segundo: Publicar a presente resolución no Boletín Oficial da Provincia e no Taboleiro de anuncios do Concello de Bergondo. Terceiro: Os aspirantes dispoñen dun prazo de quince (15) días naturais, contados desde o seguinte á publicación do anuncio desta Resolución no Boletín Oficial da Provincia, co fin de que poidan efectuar as reclamacións que crean oportunas. Bergondo, 22 de abril de 2013 A alcaldesa Alejandra Pérez Máquez
30/04/2013 | Administración LocalMunicipal
Oroso
Anuncio de publicación de resolución da Alcaldía pola que se acorda resolver o contrato administrativo de limpeza de edificios municipais do Concello de Oroso (expte. contra.2011/001)

Anuncio da resolución da Alcaldía do 06/03/2013 pola que se acorda resolver o contrato administrativo de prestación de servizo de limpeza de locais municipais do Concello de Oroso (expdte. contra.2011/001), subscrito coa empresa Limpiezas El Polígono, S. L. Intentada a notificación a Limpiezas El Polígono, S. L. da resolución da Alcaldía do 06/03/2013 pola que se acorda a resolución do contrato administrativo de prestación de servizos de limpeza de locais municipais do Concello de Oroso (expdte. contra.2011/001), no lugar indicado como domicilio, sen que fose posible practicala, mediante este anuncio, e ao amparo do disposto no artigo 59.5 da Lei 30/1992, do 26 de novembro, de réxime xurídico das administración públicas e do procedemento administrativo común (LRXPAC), notifícaselle ao citado interesado a dita resolución. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber ao interesado que o texto íntegro da resolución que se lle notifica se encontra ao seu dispor na Secretaría Xeral do Concello de Oroso, sita na praza Isaac Díaz Pardo, 1, en Oroso (A Coruña), en horario de 08.30 a 14.30 horas, para a súa consulta no prazo de 10 días hábiles, que se contarán desde o día seguinte á publicación desta resolución. Transcorrido o dito prazo, a notificación entenderase producida. Contra esta resolución, que pon fin á vía administrativa, o interesado poderá interpoñer recurso potestativo de reposición perante o mesmo órgano que a ditou no prazo de 1 mes dende o día seguinte á súa publicación, ou ben recurso contencioso-administrativo ante o órgano competente da xurisdicción contencioso-administrativa no prazo de 2 meses, contados tamén a partir do día seguinte da publicación desta notificaicón, ou calquera outro que estime procedente interponer así como exercer, no seu día, as accións que procedan ante a xurisdicción competente. Oroso, 22 de abril de 2013. O alcalde Manuel Mirás Franqueira